Turun Naislaulajat

**Turun Naislaulajat** on perinteikäs, suomalainen kuoro Turusta. Kuoro esittää sekä klassista että kevyttä musiikkia sekä moderneja kuorosävellyksiä ja kansanmusiikkia. Turun Naislaulajien taiteellisena johtajana on syksystä 2023 alkaen toiminut Sanna Kola. Kuorossa on noin 25 laulajaa.

Kuoro on tehnyt yhteistyötä useiden suomalaisten kuorojen ja orkestereiden kanssa, muun muassa Mieskuoro Laulun Ystävät kanssa.

## Historia
Turun Naislaulajat on perustettu vuonna 1944 lopetetun Turun Lottakuoron jatkajaksi. Kuoro on yksi Suomen Laulajain ja Soittajain liiton SULASOL:n Varsinais-Suomen Piiri ry:n perustajajäsenistä.

Turun Naislaulajat perustettiin marraskuussa 1944 jatkamaan 1930-luvulla toimineen Turun Lottakuoron perinnettä. Kuoron ensimmäisenä johtajana toimi Lempi Ahlström**,** jonka johdolla kuoro kasvoi nopeasti ja vakiinnutti asemansa yhtenä Suomen johtavista naiskuoroista. Jo varhain kuoro menestyi konsertti- ja kilpailutoiminnassa, osallistui aktiivisesti kuorokilpailuihin sekä teki ulkomaanmatkoja erityisesti Pohjoismaihin. Ahlström oli myös mukana perustamassa Suomen Naiskuoroliittoa vuonna 1945.

Vuosina 1959–1965 kuoroa johti Elvi Kunnas, jonka kaudella kuoron toiminta jatkui taiteellisesti korkeatasoisena ja näkyvänä osana Turun kulttuurielämää. Kuoro esiintyi useissa merkittävissä tilaisuuksissa ja toimi aktiivisesti naiskuorotoiminnan valtakunnallisissa tapahtumissa.

Pitkä ja merkittävä kausi koettiin Hilkka Siipolan johdolla vuosina 1966–1991. Tänä aikana kuoro uudisti ohjelmistoaan rohkeasti, osallistui menestyksekkäästi kotimaisiin ja kansainvälisiin kilpailuihin sekä teki levytyksiä. Kuoro esiintyi useissa arvostetuissa tilaisuuksissa, kuten Turun Musiikkijuhlilla ja valtakunnallisissa juhlakonserteissa, ja se nimettiin Suomen Naiskuoroliiton Vuoden kuoroksi vuonna 1983.

Vuosina 1992–2002 kuoroa johti Satu Luukkonen, jonka kaudella Turun Naislaulajat tunnettiin kokonaisvaltaisesta ja näyttävästä esiintymistavastaan. Ohjelmisto ulottui kirkkomusiikista kevyempään musiikkiin, ja kuoro saavutti useita kilpailupalkintoja kotimaassa ja ulkomailla. Kuoron 50-vuotisjuhlaa vietettiin vuonna 1994 useilla juhlakonserteilla.

2000-luvulla kuoroa ovat johtaneet Pertti Rasilainen (2002–2004), Markus Yli-Jokipii (2004–2007) sekä pitkään Riitta Sorvola (2007–2021). Sorvolan kaudella kuoro panosti erityisesti äänenmuodostukseen, laajaan ohjelmistoon ja laulajamerkkisuorituksiin, joissa kuoro on ollut valtakunnallisessa kärjessä.

Vuodesta 2021 vuoteen 2023 kuoron taiteellisena johtajana toimi Jussi Linnanmäki, jonka kaudella kuoro esiintyi monipuolisesti konserteissa ja festivaaleilla. Vuonna 2023 johtajaksi nimitettiin Sanna Kola, jonka erityisiä kiinnostuksen kohteita ovat vanha musiikki ja kuoron ilmaisullinen monipuolisuus.

## Taiteelliset johtajat

* Lempi Ahlström (1944–1958)
* Elvi Kunnas (1959–1965)
* Hilkka Siipola (1966–1991)
* Satu Luukkonen (1992–2002)
* Pertti Rasilainen (2002–2003)
* Markus Yli-Jokipii (2004–2007)
* Riitta Sorvola (2007–2021)
* Jussi Linnanmäki (2021–2023)
* Sanna Kola (2023–)
Lähde:

## Diskografia
* Kaikki kauniit äänet soikaa (1978)
* Christe eleison (1983)
* What Colour is Love (2001)

## Lähteet

## Aiheesta muualla
* Kotisivu
* 
* Ikuinen kakkossija kvartettikilpailuissa ei hevin unohdu – Turun Naislaulajat kertovat parhaat kuoromuistonsahttps://www.ts.fi/teemat/6222784